Diari Oficial de la Generalitat Valenciana


Sumari del DOGV 5071, del 16-08-2005 (2005/8691)

Assumpte civil número 001121/2004. Cèdula de notificació.
---------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8691


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Assumpte civil número 001121/2004. Cèdula de notificació. [2005/A8691]
  
Montserrat Isabel Cabrera, secretària del Jutjat de Primera Instància número 7 de Castelló de la Plana.
  
En el judici referit, s'ha dictat la resolució que, literalment, és com es diu tot seguit:
  
«Provisió
  
Jutge que la dicta: José Luis Conde-Pumpido García.
  
Lloc: Castelló de la Plana.
  
Data: 8 de març de 2005.
  
1. Vist que no ha comparegut la part demandada, Marcos Javier Angulo Mogollo, dins del termini per a contestar la demanda, d'acord amb el que disposa l'article 496.1 de la Llei 1/2000, d'Enjudiciament Civil (LECn), es declara l'esmentada part en situació de rebel·lia processal.
  
Així mateix, es té per contestada la demanda pel ministeri fiscal, i s'uneix l'escrit a les actuacions lliurant-se'n les còpies a les parts restants.
  
Conforme al que ordena l'article 497.1 de la mateixa llei, i vist que es coneix el domicili de la part demandada, notifiqueu la present resolució per correu certificat amb el justificant de recepció, amb l'advertència que es durà a terme cap notificació més, llevat de la de la resolució que pose fi al procés.
  
2. Complit el tràmit de contestació a la demanda i d'acord amb el que disposa l'article 440, a què remeten els articles 753 i 770, tots ells de la LECn, es convoquen les parts a la realització de la vista principal d'este judici, que s'assenyala per al dia 5 de maig de 2005, a les 13.00 hores i 15 minuts.
  
3. Citeu les parts, fent-los saber que han de comparéixer a l'acte de la vista per si mateixes, amb l'advertència que la seua incompareixença sense una causa justificada podrà determinar que es consideren admesos els fets al·legats per la part que comparega per a fonamentar les seues peticions sobre mesures definitives de caràcter patrimonial. També serà obligatòria la presència dels advocats respectius (article 770, regla 3a).
  
4. Advertiu també a les parts que han de comparéixer en la vista amb les proves de què intenten fer ús. Amb tal objecte, assenyaleu-los que, dins dels tres dies següents a la recepció de la citació, han d'indicar al Jutjat quines persones han de ser citades pel tribunal perquè assistisquen a la vista, bé com a testimonis o perits o com a coneixedors dels fets sobre els quals hauria de declarar la part, facilitant les dades i circumstàncies que calguen per a dur a terme la citació (article 440.1 LECn).
  
Citeu per a l'acte de la vista el ministeri fiscal.
  
Mode d'impugnació: mitjançant un recurs de reposició davant d'este Jutjat; no obstant això, es durà a terme el que s'ha acordat. Caldrà interposar el recurs per escrit en el termini de cinc dies hàbils comptadors des de l'endemà de la notificació, amb la indicació de la infracció comesa a judici del recurrent, i sense tals requisits no s'admetrà el recurs (articles 451 i 452 de la LECn).
  
Ho acorda i firma sa senyoria. En done fe. Firma del jutge, firma del secretari.»
  
Atés que es desconeix l'actual domicili o residència de la part demandada, mitjançant la provisió dictada en el dia de hui el jutge ha acordat la publicació del present edicte al tauler d'anuncis d'este Jutjat i en el Diari Oficial de la Generalitat Valenciana, per a dur a terme la diligència de notificació en forma legal al demandat.